Public procurement notice: Contract Award Notice
Published: 2025-11-10
Buyer: Integritás Hatóság
Country: HU
Region: HU110
Contract type: Services
Procedure: Open procedure
CPV classification: 72222000: Information systems strategic planning services | 72224200: Systems quality assurance planning services
Award criteria: price

Technical requirements: Kbt. 81. § (1) A nyílt eljárás olyan, egy szakaszból álló közbeszerzési eljárás, amelyben minden érdekelt gazdasági szereplő ajánlatot tehet. (2) A nyílt eljárás ajánlati felhívással indul. (3) Az ajánlattevő ajánlatával együtt benyújtja a kizáró okok és az alkalmasság igazolására az egységes európai közbeszerzési dokumentumot. (4) Nyílt eljárásban az ajánlatkérő a közbeszerzési dokumentumokban rendelkezhet úgy, hogy a bírálatnak az aránytalanul alacsony ár vagy költség vagy egyéb aránytalan vállalások vizsgálatára vonatkozó részét az ajánlatok értékelését követően végzi el. Ebben az esetben csak a legkedvezőbb vagy a legkedvezőbb és az azt követő egy vagy több legkedvezőbb ajánlattevő tekintetében vizsgálja az ár vagy költség aránytalanul alacsony voltát, illetve az egyéb vállalások aránytalanságát, és alkalmazza szükség esetén a 72. § szerinti eljárást. Ha az ajánlattevő ajánlata aránytalanul alacsony ár vagy költség, vagy egyéb aránytalan vállalások miatt érvénytelennek bizonyul, az értékelési sorrendben a következő ajánlattevő a helyébe lép és a szükséges bírálati cselekményeket ennek megfelelően kell elvégezni. (5) Az ajánlatkérő nyílt eljárásban a közbeszerzési dokumentumokban rendelkezhet úgy is, hogy az ajánlatok bírálatát – az egységes európai közbeszerzési dokumentumban foglalt nyilatkozat alapján – az ajánlatok értékelését követően végzi el. Ebben az esetben csak az értékelési sorrendben legkedvezőbb vagy a legkedvezőbb és az azt követő egy vagy több legkedvezőbb ajánlattevő tekintetében végzi el a bírálatot. A 69. § rendelkezéseit megfelelően alkalmazni kell azzal, hogy a bírálat során ilyenkor is biztosítani kell, hogy az összegezésben megnevezett nyertes – és ha az összegezésben meg kívánja nevezni, a második legkedvezőbb ajánlatot tett – ajánlattevő ajánlatának érvényességét az eljárást lezáró döntést megelőzően az ajánlatkérő az ajánlattevő nyilatkozatát alátámasztó igazolások vizsgálatára is kiterjedően teljeskörűen elbírálja. (7) Az ajánlati felhívásban az ajánlatkérő nem határozhatja meg az ajánlattételi határidőt az ajánlati felhívást tartalmazó hirdetmény feladásának napjától számított harminc napnál rövidebb időtartamban. Az ajánlattételi határidőt az ajánlati felhívást tartalmazó hirdetmény feladásának napjától számított legalább harmincöt napban lehet meghatározni, ha a közbeszerzési eljárásban az ajánlatok nem vagy csak részben nyújthatóak be elektronikus úton. (10) A nyílt eljárásban nem lehet tárgyalni. A nyílt eljárásban az ajánlatkérő a felhívásban és a közbeszerzési dokumentumokban meghatározott feltételekhez, az ajánlattevő az ajánlatához az ajánlattételi határidő lejártától kötve van. Az ajánlati kötöttség időtartamát az ajánlatkérő az ajánlati felhívásban nem határozhatja meg annak kezdetétől számított harminc – építési beruházás esetén, valamint ha a közbeszerzési eljárást külön jogszabályban előírt folyamatba épített ellenőrzés mellett folytatják le hatvan – napnál hosszabb időtartamban.
Az Integritás Hatóság, mint a Magyarország kiberbiztonságáról szóló 2024. évi LXIX. törvény (a továbbiakban: Kibervédelmi tv.) szerinti alapvető szerv kiberbiztonsági tevékenységeinek, továbbá informatikai biztonsági tervezési, beszerzési és szabályozási tevékenységeinek támogatásához Megbízási keretszerződés keretében kíván igénybe venni IT biztonsági szakértői szolgáltatásokat. A Hatóság kiberbiztonsági törvényből fakadó feladatainak ellátása, továbbá informatikai biztonsági tervezési, beszerzési és szabályozási tevékenységeinek támogatásához IT biztonsági szakértői szolgáltatást kíván igénybe venni. Közbeszerzés mennyisége (3000 óra): EIRBF tevékenység: 2 000 óra IT szabályozási szakértő: 500 óra IT biztonsági szempontú architektúra és beszerzési szakértő: 500 óra A fenti feladatok közötti átcsoportosítás megengedett. Ajánlatkérő a közbeszerzés mennyisége 70%-ának lehívására vállal kötelezettséget. A közbeszerzés mennyisége fennmaradó 30 %-a tekintetében Ajánlatkérő nem vállal megrendelési kötelezettséget, ezen összegre a Nyertes Ajánlattevő az eseti megrendelések elmaradása miatt Ajánlatkérő felé követeléssel nem élhet. Az Ajánlattevő feladatai: 1. EIRBF feladatok - Kibervédelmi törvény szerinti elektronikus információs rendszer biztonságáért felelős személy (a továbbiakban: EIRBF) feladatkör teljes körű ellátása 2. Technológiai tanácsadás: - A Hatóság informatikai érintettségű beszerzési eljárásaihoz kapcsolódóan IT biztonsági szempontú technológiai tanácsadás biztosítása - A Hatóság informatikai érintettségű közbeszerzési eljárásaihoz kapcsolódóan felmerülő további IT biztonsági szempontú feladatok ellátása 3. Szabályozás és minőségbiztosítás - IT biztonsági minőségbiztosítás - További IT biztonsági érintettségű szakértői feladatok Ajánlatkérő felhívja Ajánlattevők figyelmét, hogy a Nyertes Ajánlattevőnek a szolgáltatásokat magyar nyelven kell nyújtani. A további részleteket a Műszaki Leírás tartalmazza. SZERZŐDÉSKÖTÉSI FELTÉTELEK: 1. Ajánlattevő legkésőbb a szerződéskötés időpontjára rendelkeznie kell a IT szakmai tevékenységére vonatkozó legalább 20.000.000 Ft/év (azaz húszmillió forint/év) és minimum 5.000.000 Ft/káresemény (azaz ötmillió forint/káresemény) értékű felelősségbiztosítással. A felelősségbiztosításnak ki kell terjednie az Ajánlattevő, valamint a Kbt. szerinti alvállalkozók és a Ptk. szerinti valamennyi teljesítési segéd által ajánlatkérőnek, illetve harmadik személynek okozott kárért való felelősségre is. A felelősségbiztosítást a szerződés időbeli hatálya alatt folyamatosan fenn kell tartani. Az érvényes és hatályos felelősségbiztosítás meglétére vonatkozó igazolásnak (biztosítási kötvény másolata) tartalmaznia kell az éves maximális kifizetés mértékét, a biztosítás - előírásoknak megfelelő - időbeli hatályát. A felelősségbiztosítás meglétét igazoló kötvényt legkésőbb a szerződéskötés időpontjáig be kell mutatnia nyertes ajánlattevőnek. A felhívásban előírt tartalmú felelősségbiztosítási kötvény bemutatásának elmaradása a szerződéskötéstől való visszalépésnek minősül. Ajánlattevőnek az ajánlatban csatolni kell a szándéknyilatkozatát a fenti feltételeknek megfelelő felelősségbiztosítási megkötésére vagy - adott esetben - meglévő biztosításának az előírásoknak megfelelő módosítására vonatkozóan.” 2. Nyertes Ajánlattevőnek legkésőbb a szerződéskötés időpontjára rendelkeznie kell legalább egy olyan – jelen közbeszerzési eljárás eredményeként létrejött szerződésbe bevonandó – szakemberrel, aki rendelkezik az ISO/IEC 27001:2013 vagy ISO/IEC 27001:2022 IBIR auditor információbiztonsági irányítási rendszerre vonatkozó külső auditori tanúsítással. A jelen követelmény kifejezetten a közbeszerzés tárgyára tekintettel került előírásra. ("részvétel az ISO 27001 információbiztonsági irányítási rendszer (IBIR) kialakításában a nemzetközi és a hazai szabvány előírásait követve") Egyéb rendelkezések: Teljesítés helye: Az egyes feladatok esetében az Integritás Hatóság székhelye (1051 Budapest, Széchenyi István tér 7-8.), valamint Felek által előre egyeztetett más helyszín. Szerződés időtartama: 36 hónap
Ajánlatkérő jelen eljárásban a Kbt. 76.§ (2) bekezdés a) pontja alapján a legalacsonyabb ár egyedüli értékelési szempontját alkalmazza, mivel az Ajánlatkérő igényeinek a II.2.4) pontban (illetőleg részletesen a műszaki leírásban konkrétan meghatározott minőségi és műszaki követelményeknek megfelelő szolgáltatás felel meg és a gazdaságilag legelőnyösebb ajánlat kiválasztását további minőségi jellemzők nem, csak a legalacsonyabb ár értékelése szolgálja. [Kbt. 76. § (5) bekezdés]


Number of bids: 0